hardik pandya is under pressure to paly big shots every time?
ధోనీ దూకుడు తగ్గిందని.. పాండ్యపై ఒత్తిడి పెంచేస్తున్నారా?
ధోనీ మునుపటిలా ఆడలేకపోతున్నాడు. అందుకే పాండ్యకు బ్యాటింగ్ ఆర్డర్లో ప్రమోషన్ ఇస్తున్నారు. ఇష్టం వచ్చినట్లు అతణ్ని వాడేస్తున్నారా..?
TNN | Updated:
Nov 4, 2017, 11:43PM IST
న్యూజిలాండ్&zwnj;తో జరిగిన రెండో టీ20 మ్యాచ్&zwnj;లో భారత్ 40 పరుగుల తేడాతో ఓటమిపాలైంది. 197 పరుగుల లక్ష్య చేధనలో బ్యాట్స్&zwnj;మెన్ చేతులెత్తేశారు. 11 పరుగులకే ఓపెనర్లు పెవిలియన్ చేరడంతో టీమిండియా ఆరంభంలోనే ఒత్తిడికి లోనైంది. కోహ్లి రాణించినా.. ధోనీ ఫర్వాలేదనిపించినా లక్ష్యానికి సుదూరంగానే ఉండిపోవాల్సి వచ్చింది. భారత్ టాప్-3 బ్యాట్స్&zwnj;మెన్&zwnj;పై అధికంగా ఆధారపడుతోంది. వారు విఫలమైతే చాలు మ్యాచ్&zwnj; దాదాపుగా చేజారుతోంది. నాలుగో స్థానంలో నిలకడగా రాణించే ఆటగాడు లేకపోవడం ఇబ్బందిగా మారింది.
ధోనీ కూడా మూడేళ్ల కిందట ఆడిన తరహాలో దూకుడుగా ఆడలేకపోతున్నాడు. చివరి ఓవర్లలో హెలికాఫ్టర్ షాట్లు, భారీ సిక్సర్లను బాదే మహీని చూసి చాలా కాలమైంది. ఒకప్పుడు ధోనీ క్రీజులో ఉన్నాడంటే.. ఓవర్&zwnj;కు 15 పరుగుల చొప్పున చేయాల్సి ఉన్నా ఏ మాత్రం ఆందోళన ఉండేది కాదు. కానీ దురదృష్టవశాత్తూ మిస్టర్ కూల్ మునుపటి ఆటతీరు ప్రదర్శించడం లేదు. హార్దిక్ తర్వాత తను బ్యాటింగ్ చేయాల్సి రావడం కూడా ధోనీ ఆటతీరుపై ఎంతో కొంత ప్రభావం చూపుతోందని విశ్లేషకులు భావిస్తున్నారు. గతంతో పోలిస్తే దూకుడు తగ్గడానికి తోడు, తను అవుటైతే మరో స్పెషలిస్ట్ బ్యాట్స్&zwnj;మెన్ లేడనే భావనతో ధోనీ భారీ హిట్టింగ్ జోలికి పోవడం లేదని అభిప్రాయపడుతున్నారు.